Ego-foredrag Johan Blyberg, del 2, 29.september

Forfatter:

Publiseringsdato:

**16.10.2014**

Ingress:

Hovedtekst:

Møte ble ledet av innkommende president Kari.  Hun informerte om at hun, Inge og An-Magritt deltar på Distriktskonferansen i Oslo 11. september. Øyvind Kvile hadde 3 – minutt og snakket om en travel tid for eiendomsmeglere nå i høstferien. Mange hytter er til salgs i Hol, mange pga av generasjonsskifte hos eiere.

Johan fortsatte beretningen om sitt liv. Fredsvåren 1945 hadde han 2 år igjen på gymnaset. Han var aktiv med idrett spesielt skøyter og fotball og friluftsliv. Etter artium tok han videre utdannelse på Oslo handelsgymnasium, BI og Markedsføringsskolen. Militærtjenesten hadde han i Luftforsvaret som «kontorrotte» i Oslo. I 1946 møtte han Randi i et portrom i dekning for et kraftig regnskyll. De har i dag 2 barn og 4 barnebarn. Så ble det jobb i Shell og med regnskap i UD. Det førte han til Det norske konsulatet i Marseille i Frankrike. Han fortalte mange episoder fra den tiden om krigsseilere, sjømenn og andre brukere av konsulatet. I 1953 gikk ferden med «Oslofjord» til New Orleans – 9 dager med storm og orkan. I Sørstatene var raseskille markant. Det merket man på bl.a. på busser, restauranter og badestrender. På konsulatet jobbet man bl.a. med norske næringsinteresser, handelsflåten, men også med Sjømannskirken og var også kontakten mellom nordmenn som måtte ha hjelp av helsevesenet. Dødsfall var også noe man måtte håndtere. Historiene var mange fra den tiden.

Etter 3 år i gladjazzens by var Oslo neste stopp. Her ble det jobb på Borgar fabrikkers hovedkontor i Oslo. Høsten 1964 flyttet de til Geilo og Johan arbeidet på Geilo jernvarefabrikk. Senere var han bedriftsrådgiver og drev også dagligvarebutikken Geilobua. Han har hatt mange verv som styreleder og var ivrig i Geilo Idrettslag bl.a. med Skarverennet og satt i byggenemnda for Geilohallen. Han har vært med i Rotary fra 1968.

Referent Anne N